Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 118

29. § A Szolgálati Szabályzat 120. pontja helyébe a következő rendelkezés lép: „120. A dandár (ezred) munkavédelmi tiszt kötelességei: — részt vesz a szakterületi belső rendelkezés (Szervezeti Munkavédelmi Szabályzat), illetve a szakterületét érintő belső rendelkezések (Szervezeti Környezetvédelmi Szabályzat, Tűzvédelemi Szabályzat) kidolgozásában; 2001/96. szám — tervezi, szervezi a dandár (ezred) munkavédelmi tevékenységét, javaslatot dolgoz ki a jogszabályokban, szabályzatokban előírt követelmények teljesítésére; — felügyeli a kapcsolódó ügyintézők szakmai munkáját; — végzi a munkabiztonsági szaktevékenységnek minősülő feladatokat; — rendszeresen ellenőrzi a munka- és szolgálati körülmények, feltételek megfelelőségét, a munkavédelmi szabályok betartását; — elkészíti az éves Munkavédelmi Intézkedési Tervet; — szervezi, irányítja a dandár (ezred) munkavédelmi kockázat értékelését, elemzését; — összeállítja és vezeti a veszélyes létesítmények, gépek, berendezések nyilvántartásait, folyamatosan figyelemmel kíséri azok felülvizsgálatait, amelyek alapján adatot szolgáltat a következő évi gazdálkodás tervezéséhez; — összeállítja a parancsnok (munkáltató) munkabiztonsággal kapcsolatos határidős jelentéseit, elkészíti és elemzi a baleseti statisztikát; — végzi a kötelezően előírt és a parancsnok által meghatározott oktatást, felkészítést és szakmai ellenőrzést; — a munkabiztonsággal kapcsolatos bejelentéseket kivizsgálja, az érintetteket tájékoztatja; — részt vesz a dandár (ezred) ellenőrzési tervének összeállításában, végrehajtásában; — végzi a parancsnok információ átadással kapcsolatos feladatait, a munkavédelmi képviselő, illetve a munkavédelmi érdekképviselet felé.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes